pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ เข้าร่วมงาน Global Forum for Food and Agricultur ณ กรุงเบอร์ลิน พร้อมร่วมเน้นย้ำถึงความสำคัญของภาคการเกษตร และการมุ่งมั่นที่จะใช้การเกษตรที่มีระบบการผลิตที่ยั่งยืน เ
วันศุกร์ที่ 19 มกราคม 2567
รัฐมนตรีเกษตรฯ เข้าร่วมงาน Global Forum for Food and Agricultur ณ กรุงเบอร์ลิน พร้อมร่วมเน้นย้ําถึงความสําคัญของภาคการเกษตร และการมุ่งมั่นที่จะใช้การเกษตรที่มีระบบการผลิตที่ยั่งยืน เ
รัฐมนตรีเกษตรฯ เข้าร่วมงาน Global Forum for Food and Agriculture ณ กรุงเบอร์ลิน พร้อมร่วมเน้นย้ําถึงความสําคัญของภาคการเกษตร และการมุ่งมั่นที่จะใช้การเกษตรที่มีระบบการผลิตที่ยั่งยืน เพื่อบรรลุเป้าหมาย SDG ในปี 2030
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เข้าร่วมพิธีเปิดงาน Global Forum for Food and Agriculture ซึ่งมีรัฐมนตรีกระทรวงเกษตรจากทั่วโลกเข้าร่วมกว่า 80 ประเทศและมี นายเศรษฐเกียรติ วงษ์กระจ่าง รองปลัดกระทรวงเกษตรและสหกรณ์ ผู้แทนสํานักการเกษตรต่างประเทศ และผู้อํานวยการสํานักงานที่ปรึกษาการเกษตรต่างประเทศ ประจํากรุงบรัสเซลส์ เข้าร่วม ณ ศูนย์การประชุมและแสดงสินค้า Messe Berlin เยอรมนี
สําหรับการจัดงานดังกล่าว มีวัตถุประสงค์และความมุ่งหวังร่วมกันในการเน้นย้ําถึงความสําคัญของภาคการเกษตร และการมุ่งมั่นที่จะใช้การเกษตรที่มีระบบการผลิตที่ยั่งยืน ช่วยให้ประชากรทุกกลุ่มเข้าถึงอาหารที่ปลอดภัย มีคุณภาพ ได้มาตรฐาน รวมถึงการลดอาหารเหลือและขยะอาหาร เพื่อแก้ปัญหาความหิวโหย สร้างความมั่นคงทางอาหาร และระบบโภชนาการที่ดี รวมทั้งบรรลุเป้าหมาย SDG ในปี 2030
ทั้งนี้ ภายในงานได้เชิญรัฐมนตรีว่าการกระทรวงเกษตรแห่งเซียราลีโอน และผู้เชี่ยวชาญจากองค์กร IFAD และมหาวิทยาลัยชั้นนํา ร่วมอภิปรายถึงแนวทางในการดําเนินงานเพื่อให้บรรลุ Zero hunger ใน 7 ปีข้างหน้า อีกทั้งยังได้เปิดโอกาสให้ผู้เข้าร่วมงาน โดยเฉพาะกลุ่มเกษตรกรรุ่นใหม่ (ผู้แทนเกษตรกรรุ่นใหม่เจ้าของบริษัททําการเกษตรแนวตั้งในอาคาร จากประเทศไทย) ได้แสดงจุดยืนและร่วมสอบถามอภิปรายด้วย
รัฐบาลไทย-ข่าวทำเนียบรัฐบาล-การประกอบกิจการเกี่ยวกับการควบคุมและการกำกับดูแล การผลิต การค้า การครอบครองการขนส่งดอกไม้เพลิง และวัตถุดิบที่ใช้ในการผลิตดอกไม้เพลิง
วันศุกร์ที่ 19 มกราคม 2567
19/01/2567
การประกอบกิจการเกี่ยวกับการควบคุมและการกํากับดูแล การผลิต การค้า การครอบครองการขนส่งดอกไม้เพลิง และวัตถุดิบที่ใช้ในการผลิตดอกไม้เพลิง
การประกอบกิจการเกี่ยวกับการควบคุมและการกํากับดูแล การผลิต การค้า การครอบครองการขนส่งดอกไม้เพลิง และวัตถุดิบที่ใช้ในการผลิตดอกไม้เพลิง
การประกอบกิจการเกี่ยวกับการควบคุมและการกํากับดูแล การผลิต การค้า การครอบครองการขนส่งดอกไม้เพลิง และวัตถุดิบที่ใช้ในการผลิตดอกไม้เพลิง
1. ผู้ประกอบกิจการมีใบอนุญาต
เกี่ยวกับดอกไม้เพลิง ออกตาม
พ.ร.บ.อาวุธปืนเครื่องกระสุนปืน
วัตถุระเบิด ดอกไม้เพลิงและ
สิ่งเที่ยมอาวุธปืน พ.ศ. 2490
2. สถานประกอบการดังกล่าว
ประกอบกิจการเป็นการผลิต
ประกอบประทัดลูกบอลไล่นก
ชมแก่ถ้านดินปีนซิ่งดผสมมาจากที่อื่นน
และมีโพแทสเซียมคลอเรต (POTASSIUM CHLORATE) ที่ใช้ในการจัดทําดอกไม้เพลิงนี้
3. โพแทสเซียมคลอเรต
เป็นสารที่อยู่ในการควบคุมภายใต้
พ.ร.บ. ควบคุมยุทธภัณฑ์ พ.ศ. 2530
เป็นสารประกอบหลักและนํามาประกบ ด้วยลูกบอลพลาสติก พร้อมใส่เส้นชนวน
4. มีคนงานในสถานประกอบการ ทั้งหมด 30 คน ไม่มีเครื่องจักรในการประกอบกิจการ มีคนงานไม่เกิน 50 คน
"กระทรวงอุตสาหกรรม ได้สั่งการเน้นย้ําให้หน่วยงานในสังกัด แจ้งเตือนและกําชับสถานประกอบการและเหมืองแร่ในพื้นที่ให้ระมัดระวังการประกอบกิจการในทุกขั้นตอนเพื่อความปลอดภัยในชีวิตและทรัพย์สินของสถานประกอบการ ตลอดจนประชาชนในบริเวณใกล้เคียง ถึงแม้ว่าสถานประกอบการดังกล่าวไม่เข้าข่ายการเป็น"โรงงาน" ตามพระราชบัญญัติโรงงาน พ.ศ. 2535 และที่แก้ไขเพิ่มเติม"
รัฐบาลไทย-ข่าวทำเนียบรัฐบาล-โฆษกรัฐบาลหยิบยกการสำรวจลูกเพจของนายสรยุทธชี้สังคมวิกฤตในความเห็นประชาชนส่วนใหญ่
วันศุกร์ที่ 19 มกราคม 2567
19/01/2567
โฆษกรัฐบาลหยิบยกการสํารวจลูกเพจของนายสรยุทธชี้สังคมวิกฤตในความเห็นประชาชนส่วนใหญ่
โฆษกรัฐบาลหยิบยกการสํารวจลูกเพจของนายสรยุทธชี้สังคมวิกฤตในความเห็นประชาชนส่วนใหญ่
วันนี้ (19 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยต่อกรณีที่มีข้อวิพากษ์วิจารณ์ในสังคม ถึงสภาพเศรษฐกิจของประเทศว่าอยู่ในจุดวิกฤตหรือไม่นั้น
โฆษกประจําสํานักนายกรัฐมนตรี ได้หยิบยกการสํารวจความคิดเห็นของลูกเพจ ของคุณสรยุทธ สุทัศนจินดา นักข่าวชื่อดัง จํานวนราว 245,000 คน ต่อคําถามว่า ขณะนี้เศรษฐกิจของไทยวิกฤตหรือไม่ ซึ่งผลปรากฏว่า 226,000 คน หรือคิดเป็น 93% ตอบว่า วิกฤต มีเพียง 19,000 คนหรือคิดเป็น 7% เท่านั้นที่ตอบว่า ไม่วิกฤต
“ขอให้สังคมได้รับฟังความคิดเห็นของกันและกัน ซึ่งรัฐบาลที่ลงพื้นที่อยู่ตลอดเวลา ได้ยินเสียงของประชาชนอย่างชัดเจน ทําให้ทราบดีว่าประชาชนส่วนใหญ่มีความคิดเห็นว่า สภาพเศรษฐกิจขณะนี้อยู่ในช่วงวิกฤต ซึ่งรัฐบาลพร้อมช่วยเหลือ ให้เกิดประโยชน์สูงสุดต่อประชาชนและประเทศชาติ โดยพร้อมใช้วิธีการที่ไม่ขัดต่อหลักกฏหมาย”
“และหากประเมินจากการสํารวจข้างต้น ขอให้ผู้คัดค้านนโยบาย Digital Wallet ได้โปรดรับฟังความคิดเห็นของประชาชนส่วนใหญ่ที่กําลังประสบกับปัญหาทางเศรษฐกิจอย่างสาหัสอยู่ในขณะนี้”นายชัย กล่าว
รัฐบาลไทย-ข่าวทำเนียบรัฐบาล-"วราวุธ" รมว.พม. กำชับ ทีมสหวิชาชีพ - นักจิตวิทยา ประกบญาติทั้ง 23 ศพ โดยเฉพาะเด็ก 8 ขวบสูญเสียทั้งพ่อแม่ เผยน้องยังมีอาการสั่น พร้อมย้ำ เสียใจอย่างสุดซึ้ง
วันศุกร์ที่ 19 มกราคม 2567
"วราวุธ" รมว.พม. กําชับ ทีมสหวิชาชีพ - นักจิตวิทยา ประกบญาติทั้ง 23 ศพ โดยเฉพาะเด็ก 8 ขวบสูญเสียทั้งพ่อแม่ เผยน้องยังมีอาการสั่น พร้อมย้ํา เสียใจอย่างสุดซึ้ง
"วราวุธ" รมว.พม. กําชับ ทีมสหวิชาชีพ - นักจิตวิทยา ประกบญาติทั้ง 23 ศพ โดยเฉพาะเด็ก 8 ขวบสูญเสียทั้งพ่อแม่ เผยน้องยังมีอาการสั่น พร้อมย้ํา เสียใจอย่างสุดซึ้ง
วันที่ 18 มกราคม 2567 เวลา 19.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า จากรายงานล่าสุดของกระทรวงการพัฒนาสังคมและความมั่นคงของมนุษย์ (พม.) ยืนยันผู้เสียชีวิต จํานวน 23 ราย และมีครอบครัวที่เสียชีวิตทั้งบิดามารดา จํานวน 3 ครอบครัว ซึ่งทางกระทรวง พม. ถือเป็นเรื่องเร่งด่วนลําดับต้น เด็กเล็กสุดที่สูญเสียทั้งคุณพ่อคุณแม่ มีอายุเพียง 8 ขวบ เรียนชั้น ป.2 และยังมีเยาวชน อายุ 16 ปี - ม.4 อายุ 18 ปี - ม.6 ซึ่งตนได้คุยกับ น.ส.กัญจนา ศิลปอาชา ประธานมูลนิธิบรรหาร - แจ่มใส ศิลปอาชา แล้วว่า ทางมูลนิธิฯ จะดูแลเรื่องการศึกษาของน้อง 3 ครอบครัว ที่อยู่ในวัยเรียนให้อย่างเต็มที่ ไม่ต้องกังวล และที่สําคัญ ตนขอขอบพระคุณ นายสมศักดิ์ เทพสุทิน รองนายกรัฐมนตรี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย และ นพ. ชลน่าน ศรีแก้ว รัฐมนตรีว่าการกระทรวงสาธารณสุข ที่ได้ให้เกียรติลงพื้นที่ช่วยเป็นกําลังใจและดูแลพี่น้องประชาชนสุพรรณบุรี รวมไปถึงขอขอบคุณทุกหน่วยงานราชการ ไม่ว่าจะเป็นสํานักงานตํารวจแห่งชาติ กระทรวงมหาดไทย ที่ได้ระดมสรรพกําลังช่วยเหลือพี่น้องประชาชนอย่างเต็มที่
นายวราวุธ กล่าวเพิ่มเติมว่า ยืนยันว่าทางกระทรวง พม. จะมีการทําบุญครบ 7 วัน ให้ครอบครัวผู้เสียชีวิต ณ พื้นที่เกิดเหตุ และระดมให้ความช่วยเหลือในส่วนของการซ่อมแซมบ้าน ซึ่งทางกระทรวง พม. กําลังเร่งสํารวจ และเร่งดําเนินการให้ นอกจากนี้ ได้จัดให้มีทีมสหวิชาชีพ และนักจิตวิทยา เข้าประกบญาติทั้ง 23 ราย ใน 17 ครอบครัวที่ได้รับผลกระทบ โดยให้มีเจ้าหน้าที่ประกบตลอด 24 ชั่วโมงในทุกวัน โดยเฉพาะอย่างยิ่งช่วงระยะเวลา 10 วันแรก และเจ้าหน้าที่กระทรวง พม. ระดมกําลังจากทุกจังหวัดใกล้เคียง ภายใต้ทีม พม.หนึ่งเดียว อาทิ จังหวัดกาญจนบุรี นครปฐม ชัยนาท และอยุธยา ช่วยกันระดมสรรพกําลังทั้งหมดเข้ามาช่วยเหลือดูแลพี่น้องประชาชนตลอด 24 ชั่วโมงเพราะความสําคัญ นอกจากเรื่องเงินชดเชยแล้วคือเรื่องการเยียวยาสภาพจิตใจ
“ทีมสหวิชาชีพและนักจิตวิทยาได้รายงานเคสที่หนักหน่อยคือ กรณีน้องเด็กเล็ก อายุ 8 ขวบ ที่ยังมีอาการสั่นอยู่ ซึ่งขอแสดงความเสียใจอย่างสุดซึ้ง เห็นใจอย่างยิ่ง เพราะจู่จู่ต้องสูญเสียทั้งคุณพ่อและคุณแม่ ดังนั้น จึงได้กําชับให้เจ้าหน้าที่กระทรวง พม. เข้าประกบเด็กตลอด 24 ชั่วโมง” นายวราวุธ กล่าวในตอนท้าย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-"ชาดา" ร่วมตำรวจภูธรภาค1 แถลงผลจับกุมเครือข่ายยาเสพติด โกดังกำแพงแสน ยึดยาบ้า 1.4 ล้านเม็ด กว่า 53 ล้านบาท เตือน ผู้กระทำความผิด "หนีไม่พ้นหลอกครับ" หลังเปลี่ยนบรรจุภัณฑ์ ตบตาเจ้าห
วันศุกร์ที่ 19 มกราคม 2567
19/01/2567
"ชาดา" ร่วมตํารวจภูธรภาค1 แถลงผลจับกุมเครือข่ายยาเสพติด โกดังกําแพงแสน ยึดยาบ้า 1.4 ล้านเม็ด กว่า 53 ล้านบาท เตือน ผู้กระทําความผิด "หนีไม่พ้นหลอกครับ" หลังเปลี่ยนบรรจุภัณฑ์ ตบตาเจ้าห
"ชาดา" ร่วมตํารวจภูธรภาค1 แถลงผลจับกุมเครือข่ายยาเสพติด โกดังกําแพงแสน ยึดยาบ้า 1.4 ล้านเม็ด กว่า 53 ล้านบาท เตือน ผู้กระทําความผิด "หนีไม่พ้นหลอกครับ" หลังเปลี่ยนบรรจุภัณฑ์ ตบตาเจ้าหน้าที่ ขอประชาชนช่วยสอดส่อง ย้ํา "เกรงคนดี อย่ากลัวคนเลว"
ที่ กองบัญชาการตํารวจภูธร ภาค1 นายชาดา ไทยเศรษฐ์ รัฐมนตรีช่วยว่าการกระทรวงมหาดไทย พร้อมด้วยนายอรรษิต สัมพันธรัตน์ อธิบดีกรมการปกครอง พล.ต.ท.จิรสันต์ แก้วแสงเอก ผบช.ภ.1. และผู้แทน คณะอนุกรรมการขับเคลื่อนป้องกันและปราบปรามผู้มีอิทธิพล กระทรวงมหาดไทย ร่วมแถลงข่าว จับกุมเครือข่ายยาเสพติด โกดังกําแพงแสน จังหวัดนครปฐม ซึ่งเป็นการจับกุมผู้ต้องหาพักเก็บ และลําเลียงยาเสพติด จํานวน 2 คน
โดยเจ้าหน้าที่ตํารวจชุดปฏิบัติการป้องกันและปราบปรามยาเสพติดตํารวจภูธรภาคที่ 1 ได้สืบสวนขยายผลจากการจับกุมคดียาเสพติดรายสําคัญในพื้นที่อําเภอวังน้อย จังหวัดพระนครศรีอยุธยา จนนําไปสู่การจับกุมนักค้ายาเสพติด และทีมลําเลียงยาเสพติดได้จํานวนมากหลายคดี จากพื้นที่ภาคเหนือเข้าสู่ภาคกลางของประเทศไทย โดยเจ้าหน้าที่ได้ สะกดรอยตาม และจับกุมผู้ต้องหา จนถึงบริเวณทางหลวงชนบทหมายเลข 3394 อําเภอกําแพงแสน จังหวัดนครปฐม พบของกลาง ยาเสพติดให้โทษประเภท 1 (ยาบ้า) จํานวน 8 กระสอบ รวม 700 มัด ประมาณ 1,400,000 เม็ด ยาเสพติดให้โทษประเภทที่ 2 (ยาไอซ์) จํานวน 6 กระสอบ น้ําหนักประมาณ 79 กิโลกรัม และวัตถุออกฤทธิ์ต่อจิตและประสาท ประเภท 2 (คีตามีน) จํานวน 5 กระสอบ รวมน้ําหนักประมาณ 85 กิโลกรัม
นายชาดา ระบุว่า ปัจจุบันผู้ค้ายาเสพติด พัฒนาระบบ และกระบวนการ ไปมาก อาทิ การลําเลียงครั้งนี้ มีการใช้ บรรจุภัณฑ์ ที่ตบตาเจ้าหน้าที่ แต่ขอให้ผู้ทําผิดกฎหมาย รู้ไว้ว่า "หนีไม่พ้นครับ"
"การปราบปรามยาเสพติด ไม่ใช่หน้าที่ของ เจ้าหน้าที่รัฐเพียงอย่างเดียว พี่น้องประชาชนทุกคน ต้องร่วมมือและช่วยเจ้าหน้าที่รัฐด้วย ตามหลักการ เกรงคนดี อย่ากลัวคนเลว และตนขอเป็นกําลังใจให้เจ้าหน้าที่ผู้ปฏิบัติงานทุกท่าน" นายชาดา กล่าว
โดยการจับกุมครั้งนี้ เป็นการยับยั้งการแพร่กระจายของยาเสพติดไปสู่ประชาชนได้จํานวนมาก ซึ่งหากถูกนําออกมาขายสู่ท้องตลาด จะมีมูลค่าสูงถึง 53 ล้านบาท และเจ้าหน้าที่ชุดจับกุม จะขยายผล ถึงกลุ่มลูกค้า ผู้สั่งการ และบุคคลในเครือข่ายยาเสพติด รวมทั้งทรัพย์สินที่เกี่ยวข้อง กับการกระทําความผิด โดยจะนํามาตรการสมคบ สนับสนุน ช่วยเหลือฟอกเงิน และยึดทรัพย์สินมาใช้ดําเนินการกับบุคคลในเครือข่ายยาเสพติดต่อไป
รัฐบาลไทย-ข่าวทำเนียบรัฐบาล-Thailand and Belgium to consider launch of direct flights
วันศุกร์ที่ 19 มกราคม 2567
19/01/2567
Thailand and Belgium to consider launch of direct flights
Thailand and Belgium to consider launch of direct flights
January 17, 2024, at 1300hrs (Davos local time), at the Congress Centre, Davos, the Swiss Confederation, Prime Minister and Minister of Finance Srettha Thavisin disclosed about his meeting with Prime Minister Alexander De Croo of the Kingdom of Belgium that the launch of direct flights between Brussels and Thai airports has been discussed, on which the Thai Prime Minister agreed to consider and assign THAI Airways International to look into the matter. The two Prime Ministers also had a conversation on increasing the power of Thai passports to simplify visa application process and ease the enter to European countries of Thai nationals. They also discussed Thailand-EU FTA negotiation which is now underway.
รัฐบาลไทย-ข่าวทำเนียบรัฐบาล-ปลัดฯ ณัฐพล หารือแนวทางเพื่อเตรียมการจัดงานวันข้าราชการพลเรือน ปี 67
วันศุกร์ที่ 19 มกราคม 2567
19/01/2567
ปลัดฯ ณัฐพล หารือแนวทางเพื่อเตรียมการจัดงานวันข้าราชการพลเรือน ปี 67
ปลัดฯ ณัฐพล หารือแนวทางเพื่อเตรียมการจัดงานวันข้าราชการพลเรือน ปี 67
วันที่ 17 มกราคม 2567 เวลา 15.30 น. นายณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการคัดเลือกข้าราชการพลเรือนดีเด่น สํานักงานปลัดกระทรวงอุตสาหกรรม (สปอ.) โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายเสน่ห์ นิยมไทย ผู้แทนคณะกรรมการจริยธรรมประจํา สปอ. และผู้อํานวยการกองต่างๆ ของสํานักงานปลัดกระทรวงอุตสาหกรรม เข้าร่วมประชุม ณ ห้องประชุม อก.2 ชั้น 3 อาคาร สปอ.
โดยที่ประชุมได้หารือแนวทางและเตรียมการเชิงรุกสําหรับการจัดงานวันข้าราชการพลเรือน ประจําปี พ.ศ. 2567 ตามที่คณะรัฐมนตรีได้มีมติเมื่อวันที่ 1 ตุลาคม 2566 เห็นชอบให้มีคณะกรรมการจัดงานวันข้าราชการพลเรือน ซึ่งมีหน้าที่และอํานาจ กําหนดวัตถุประสงค์ เป้าหมาย ตลอดจนกิจกรรมต่างๆ เนื่องในวันข้าราชการพลเรือน ที่คํานึงถึงนโยบายรัฐบาล การเผยแพร่ผลงานของหน่วยราชการ ตลอดจนเอกลักษณ์ของข้าราชการ และคณะกรรมการจัดงานวันข้าราชการพลเรือน ได้มีมติในคราวประชุมเมื่อวันที่ 20 ตุลาคม 2566 กําหนดให้กระทรวงอุตสาหกรรมเป็นประธานร่วมของคณะอนุกรรมการจัดกิจกรรมงานวันข้าราชการพลเรือน ประจําปี พ.ศ. 2567 ร่วมกับ กระทรวงสาธารณสุข และกระทรวงวัฒนธรรม โดยกิจกรรมงานวันข้าราชการพลเรือน ประกอบด้วย การทําบุญตักบาตรและพิธีบําเพ็ญกุศลเนื่องในวันข้าราชการพลเรือน การจัดนิทรรศการ การให้บริการประชาชน และการจัดกิจกรรมสาธารณประโยชน์ งานแสดงความยินดีและเป็นเกียรติแก่ข้าราชการพลเรือนดีเด่นและครอบครัว สําหรับใช้เป็นข้อมูลเพื่อหารือกับประธานร่วมในการประชุมคณะอนุกรรมการฯ ต่อไป
ทั้งนี้ ที่ประชุมได้ร่วมกันพิจารณาแนวทางการพิจารณาคัดเลือกข้าราชการดีเด่นของ สปอ. ประจําปี พ.ศ. 2566 โดยมีมติให้คัดเลือกจากผู้ที่ได้รับการคัดเลือกคนดีมี MIND ประจําปี พ.ศ. 2566 เพื่อเสนอชื่อข้าราชการพลเรือนดีเด่นของ สปอ. ที่เพียบพร้อมด้วยจรรยาบรรณข้าราชการ ปรากฏชัดเป็นที่ยอมรับและมีผลงานโดดเด่นเป็นประโยชน์ยิ่งกับภารกิจราชการที่ได้รับมอบหมาย ไปยังกระทรวงศึกษาธิการต่อไป
รัฐบาลไทย-ข่าวทำเนียบรัฐบาล-​ช่วยเกษตรกรฤดูแล้ง! “รัฐบาล”เชิญชวนเกษตรกรและประชาชน สมัครร่วมโครงการจ้างงานกับกรมชลฯ สร้างรายได้ทดแทนช่วงว่างเว้นจากการทำการเกษตร
วันศุกร์ที่ 19 มกราคม 2567
19/01/2567
​ช่วยเกษตรกรฤดูแล้ง! “รัฐบาล”เชิญชวนเกษตรกรและประชาชน สมัครร่วมโครงการจ้างงานกับกรมชลฯ สร้างรายได้ทดแทนช่วงว่างเว้นจากการทําการเกษตร
​ช่วยเกษตรกรฤดูแล้ง! “รัฐบาล”เชิญชวนเกษตรกรและประชาชน สมัครร่วมโครงการจ้างงานกับกรมชลฯ สร้างรายได้ทดแทนช่วงว่างเว้นจากการทําการเกษตร
วันนี้ (19 ม.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า รัฐบาล และ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้มีนโยบายเพื่อให้เกษตรกรมีรายได้ทดแทนจากการว่างเว้นการทําการเกษตร ซึ่งเป็นหนึ่งในนโยบายการช่วยเหลือเกษตรกรของกระทรวงเกษตรและสหกรณ์ ด้วยการจ้างแรงงานชลประทาน ในปีงบประมาณ พ.ศ.2567 สําหรับปฏิบัติงานด้านต่างๆ อาทิ งานซ่อมแซม บํารุงรักษา ขุดลอก ปรับปรุงงานชลประทาน โครงการส่งเสริมการดําเนินงานอันเนื่องมาจากพระราชดําริ งานก่อสร้างแหล่งน้ําและระบบส่งน้ําเพื่อชุมชน แก้มลิง การจัดการคุณภาพน้ํา รวมทั้งโครงการป้องกันและบรรเทาภัยจากน้ํา
น.ส.เกณิกา กล่าวต่อว่า ในปีนี้มีแผนการขยายจ้างแรงงานเพิ่มประมาณ 9,472 คน ระยะเวลาการจ้างอยู่ระหว่าง 8 เดือน (ตุลาคม 2566 - พฤษภาคม 2567) วงเงินจ้างแรงงานประมาณ 5,154.70 บาท/คน/เดือน โดยเกณฑ์การจ้างแรงงานจะพิจารณากลุ่มเป้าหมาย 4 กลุ่ม ได้แก่ เกษตรที่ขึ้นทะเบียนกับกรมส่งเสริมการเกษตรหรือเกษตรกรในพื้นที่ สมาชิกกลุ่มผู้ใช้น้ําของกรมชลประทานในพื้นที่ ประชาชนและผู้ใช้แรงงานทั่วไป และ หากแรงงานในพื้นที่มีไม่เพียงพอให้พิจารณาจ้างเกษตรกรหรือแรงงานในพื้นที่ใกล้เคียง จากหมู่บ้าน ตําบล อําเภอ จังหวัด และลุ่มน้ํา ตามลําดับ
อย่างไรก็ตาม ปัจจุบันมีการจ้างแรงงานทั่วประเทศไปแล้ว 3,790 คน หรือประมาณ 40% ของแผนฯ โดยจังหวัดที่มีผลการจ้างแรงงานมากที่สุด 3 ลําดับ ได้แก่ จังหวัดชัยนาท 221 คน จังหวัดพะเยา 214 คน และจังหวัดสุพรรณบุรี 196 คน
"รัฐบาลจึงขอเชิญชวนพี่น้องเกษตรกรและประชาชนทั่วไป เข้าร่วมโครงการฯ เพื่อเป็นการสร้างรายได้เสริมหรือทดแทนจากการสูญเสียรายได้ด้านการเกษตร โดยขณะนี้กรมชลประทาน ยังคงเดินหน้ารับสมัครจ้างแรงงานอย่างต่อเนื่อง และยังมีตําแหน่งว่างก่อนครบตามเป้า หากเกษตรกรหรือประชาชนที่สนใจเข้าร่วมโครงการฯ สามารถติดต่อสอบถามหรือสมัครได้ที่โครงการชลประทานใกล้บ้าน หรือทางสายด่วนกรมชลประทาน 1460 ชลประทาน"น.ส.เกณิกา กล่าว
รัฐบาลไทย-ข่าวทำเนียบรัฐบาล-ด่วน !! กรมการจัดหางาน รับสมัครชายไทยทำงาน IM Japan ปี 67 รอบที่ 2 ออนไลน์ ฟรี! ตั้งแต่บัดนี้ - 27 มกราคม 2567
วันศุกร์ที่ 19 มกราคม 2567
19/01/2567
ด่วน !! กรมการจัดหางาน รับสมัครชายไทยทํางาน IM Japan ปี 67 รอบที่ 2 ออนไลน์ ฟรี! ตั้งแต่บัดนี้ - 27 มกราคม 2567
กรมการจัดหางาน รับสมัครชายไทยทํางาน ผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิตและอุตสาหกรรมก่อสร้าง ผ่านองค์กร IM Japan ปี 2567 รอบที่ 2 ศูนย์สอบกรุงเทพมหานคร รับสมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ – 27 มกราคม 2567
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ครั้งที่ 2 (เพศชาย) ในตําแหน่ง ผู้ฝึกปฏิบัติงานทางเทคนิค ประเภทงานอุตสาหกรรมการผลิตและอุตสาหกรรมก่อสร้าง ระหว่างวันที่ 8 - 27 มกราคม 2567 ฟรีค่าตั๋วเครื่องบินไป-กลับ เมื่อฝึกปฏิบัติงานครบ 3 ปี โดยผู้ผ่านการคัดเลือก เดือนแรกจะได้รับเบี้ยเลี้ยง 80,000 เยน หรือประมาณ 19,000 บาท ค่าที่พัก ค่าน้ํา - ค่าไฟ ฟรี เดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่นกําหนด หรือประมาณ 35,000 บาทต่อเดือน ไม่รวมค่าทํางานล่วงเวลา เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 145,000 บาท (อัตราแลกเปลี่ยน ณ วันที่ 10 มกราคม 2567) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย รวมรายได้จากการทํางานตลอด 3 ปี ประมาณ 1.4 ล้านบาท โดยผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
สําหรับผู้ที่ผ่านการคัดเลือกฯ จะไปฝึกงานในประเภทอุตสาหกรรมการผลิต อาทิ งานหล่อแบบ งานกลึงโลหะ งานเชื่อมโลหะ งานประกอบชิ้นส่วนอิเล็กทรอนิกส์ งานแปรรูปอาหาร เป็นต้น สําหรับอุตสาหกรรมก่อสร้าง อาทิ งานก่อสร้างแบบหล่อ งานก่อสร้างโครงเหล็ก งานเดินท่อ เป็นต้น โดยมีระยะเวลาฝึกปฏิบัติงานฯ สูงสุด 3 ปี (36 เดือน) คุณสมบัติเบื้องต้นต้องเป็นเพศชาย อายุ 18 – 30 ปี จบการศึกษาระดับมัธยมศึกษาปีที่ 6 ประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จํากัดสาขาวิชา ไม่มีประวัติอาชญากรรม ไม่เคยทํางานหรือเข้าเมืองหรือพํานักโดยผิดกฎหมายหรือต้องห้ามเข้าญี่ปุ่น เป็นต้น สําหรับการสอบคัดเลือก จะเป็นการทดสอบสมรรถภาพ สอบข้อเขียนภาษาญี่ปุ่น ณ ศูนย์สอบจังหวัดกรุงเทพมหานคร นายสมชาย กล่าว
ทั้งนี้ กรมการจัดหางาน จะประกาศรายชื่อผู้มีสิทธิสอบ ในวันที่ 31 มกราคม 2567 ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook: IMthailand หากต้องการสอบถามรายละเอียดเพิ่มเติม ติดต่อที่ กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือสายด่วนกรมการจัดหางาน โทร. 1694 หรือ โทร.1506 กด 2
รัฐบาลไทย-ข่าวทำเนียบรัฐบาล-PM meets with EC president
วันศุกร์ที่ 19 มกราคม 2567
19/01/2567
PM meets with EC president
PM meets with EC president
January 18, 2024, at 1000hrs (Davos local time), at the Congress Centre, Davos, the Swiss Confederation, Prime Minister and Minister of Finance Srettha Thavisin met with president of the European Commission Ursula Von der Leyen.
The Prime Minister and EC president exchanged views on world’s current conflicts and unrests, and the need for countries across the world to further strengthen relations and connectivity at both the economic and people-to-people levels. They also agreed to finalize negotiation on Thailand-EU FTA soon.
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมฟื้นฟูทางเนื่องจากเหตุภัยพิบัติ ถนนสาย ชม.4021 จ.เชียงใหม่
วันศุกร์ที่ 19 มกราคม 2567
กรมทางหลวงชนบท ซ่อมฟื้นฟูทางเนื่องจากเหตุภัยพิบัติ ถนนสาย ชม.4021 จ.เชียงใหม่
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 10 (เชียงใหม่) ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติบนถนนสาย ชม.4021 แยก ทล.1349 - บ้านแม่ปะ ตําบลสะเมิง อําเภอสะเมิง จังหวัดเชียงใหม่ โดยซ่อมฟื้นฟูและปรับปรุงผิวทางลาดยางแบบแอสฟัลท์ติกคอนกรีต ผิวจราจรกว้าง 6 เมตร พร้อมติดตั้งเครื่องหมายจราจรและสิ่งอํานวยความปลอดภัย ช่วงระหว่าง กม.ที่ 4+200 ถึง กม.ที่ 17+190 (เป็นช่วง ๆ) ใช้งบประมาณ 46.8 ล้านบาท ทั้งนี้ จะช่วยยกระดับคุณภาพชีวิตให้ประชาชนในพื้นที่สัญจรไป - มา ได้อย่างสะดวกปลอดภัย และสนับสนุนการขนส่งพืชผลทางการเกษตร รวมทั้งส่งเสริมการท่องเที่ยวสามารถใช้เป็นเส้นทางลัดไปยังดอยม่อนแจ่มของอําเภอแม่ริม จังหวัดเชียงใหม่ได้
รัฐบาลไทย-ข่าวทำเนียบรัฐบาล-รมช.ไชยามอบหมายกรมปศุสัตว์ และ อ.ส.ค. ผลิตหลักสูตรการเรียนรู้ร่วมกับวิทยาลัยเกษตรและเทคโนโลยีเพชรบุรี
วันศุกร์ที่ 19 มกราคม 2567
รมช.ไชยามอบหมายกรมปศุสัตว์ และ อ.ส.ค. ผลิตหลักสูตรการเรียนรู้ร่วมกับวิทยาลัยเกษตรและเทคโนโลยีเพชรบุรี
รมช.ไชยามอบหมายกรมปศุสัตว์ และ อ.ส.ค. ผลิตหลักสูตรการเรียนรู้ร่วมกับวิทยาลัยเกษตรและเทคโนโลยีเพชรบุรี
เร่งสร้าง Smart Farmer รองรับอาชีพเลี้ยงปศุสัตว์ส่งออก
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของวิทยาลัยเกษตรและเทคโนโลยีเพชรบุรี ตําบลสามพระยา อําเภอชะอํา จังหวัดเพชรบุรี โดยมีผู้บริหารและเจ้าหน้าที่สังกัดกระทรวงเกษตรและสหกรณ์ พร้อมด้วย นายทิฐินันท์ ทุมมา ผู้อํานวยการสถานศึกษา นักเรียน และนักศึกษาจากวิทยาลัยเกษตรและเทคโนโลยีเพชรบุรี ให้การต้อนรับในพื้นที่ สําหรับวัตถุประสงค์การตรวจเยี่ยมในวันนี้ เพื่อเยี่ยมชมการดําเนินงานของสถานศึกษาที่เกี่ยวข้องกับการเกษตร พร้อมหารือความร่วมมือร่วมกันระหว่างกระทรวงเกษตรฯ และสถานศึกษาให้สร้างเยาวชนในท้องถิ่นให้เป็นเกษตรกรอัจฉริยะ (Smart Farmer)
รัฐมนตรีช่วยฯ ไชยา กล่าวว่า จังหวัดเพชรบุรีมีสถานที่ที่ได้รับคัดเลือกให้เป็นศูนย์กักกันโรคเพื่อการส่งออกของสินค้าปศุสัตว์ไปยังต่างประเทศ และมีวิทยาลัยเกษตรและเทคโนโลยีเพชรบุรีที่มีความพร้อมทั้งศูนย์การเรียนรู้ เครื่องมือ และมีบุคลากร นักเรียน รวมถึงนักศึกษาที่มีความสนใจการทําเกษตรกรรมจํานวนมาก ซึ่งกระทรวงเกษตรฯ ต้องการบูรณาการร่วมกันกับสถานศึกษาในการผลิตหลักสูตรทางด้านวิชาการและประสบการณ์จริง สําหรับรองรับอาชีพการเลี้ยงปศุสัตว์เพื่อการส่งออก โดยมอบหมายให้กรมปศุสัตว์และองค์การส่งเสริมกิจการโคนมแห่งประเทศไทย (อ.ส.ค.) ประสานการทํางานร่วมกันกับสถานศึกษา เพื่อใช้สถานที่ของวิทยาลัยฯ ในการจัดการเรียนการสอน และใช้องค์ความรู้ด้านการวิจัย พัฒนา เทคโนโลยีและนวัตกรรมของกระทรวงเกษตรฯ ในการสร้างเกษตรกรอัจฉริยะ (Smart Farmer) ให้รองรับการทําการเกษตรสมัยใหม่ในอนาคต
นอกจากนี้ รมช.ไชยา ได้เยี่ยมชมนิทรรศการวิจัยการแปรรูปสับปะรดเป็นอาหารสําหรับโคนมของศูนย์วิจัยและพัฒนาอาหารสัตว์เพชรบุรี การพัฒนาไก่เขียวห้วยทรายจากไก่พันธุ์พื้นเมืองของศูนย์ศึกษาการพัฒนาห้วยทรายอันเนื่องมาจากพระราชดําริ รวมถึงโครงการของนักเรียน อาทิ การศึกษาอัตราการรอดของแหนแดงที่เพาะเลี้ยงในน้ํากร่อย โดยใช้จุลินทรีย์สังเคราะห์แสงจากใบทองหลางน้ําที่ในอัตราส่วนที่แตกต่างกัน ช่วยให้การเจริญเติบโต และโครงการผลิตก้อนเชื้อเห็ดนางฟ้าภูฐานเพื่อจําหน่าย เป็นต้น พร้อมทั้ง เยี่ยมชมศูนย์การเรียนรู้ของวิทยาลัยฯ ที่มีการสอนทําอาหารสัตว์ การพัฒนาสายพันธุ์โค และการทําสัตวบาล เพื่อเป็นแนวทางให้นักศึกษาสามารถหารายได้เลี้ยงชีพได้ตั้งแต่วัยเรียน อีกด้วย
รัฐบาลไทย-ข่าวทำเนียบรัฐบาล-โฆษกรัฐบาล เผยความคืบหน้ากรอบความร่วมมือแม่โขง-ล้านช้างขับเคลื่อนการเติบโตสินค้าเกษตรและอาหารแปรรูปไทย ผู้ประกอบการที่มั่นคง เกษตรกรรายได้ดี
วันศุกร์ที่ 19 มกราคม 2567
19/01/2567
โฆษกรัฐบาล เผยความคืบหน้ากรอบความร่วมมือแม่โขง-ล้านช้างขับเคลื่อนการเติบโตสินค้าเกษตรและอาหารแปรรูปไทย ผู้ประกอบการที่มั่นคง เกษตรกรรายได้ดี
โฆษกรัฐบาล เผยความคืบหน้ากรอบความร่วมมือแม่โขง-ล้านช้างขับเคลื่อนการเติบโตสินค้าเกษตรและอาหารแปรรูปไทย ผู้ประกอบการที่มั่นคง เกษตรกรรายได้ดี
วันที่ 19 มกราคม 2567 นายชัย วัชรงค์ โฆษกประจําสํานักนายกรัฐมนตรี เผยว่ารัฐบาลผลักดันการส่งออกสินค้าเกษตรและอาหารแปรรูปของไทยไปยังประเทศสมาชิกกรอบความร่วมมือแม่โขง-ล้านช้าง (Mekong-Lancang Cooperation: MLC) กัมพูชา ลาว เมียนมา เวียดนาม ไทย และจีนอย่างต่อเนื่อง รวมทั้งสนับสนุนกิจกรรมให้ผู้ประกอบการภาคเอกชนเข้าร่วมการประชุมธุรกิจกรอบความร่วมมือล้านช้าง-แม่โขง (Lancang-Mekong Business Forum) ครั้งที่ 6 เมื่อวันที่ 10 – 11 มกราคม 2567 ณ กรุงปักกิ่ง ประเทศจีน ภายใต้หัวข้อ “การส่งเสริมธุรกิจการเกษตรและการลงทุนในสินค้าอาหารแปรรูป (Promoting Agribusiness and Investment in Processed Food Sector)”
โฆษกประจําสํานักนายกรัฐมนตรีระบุว่า รัฐบาลสนับสนุนการประชุม the 6th Lancang-Mekong Business Forum เพื่อส่งเสริมความร่วมมือของประเทศสมาชิกกรอบความร่วมมือฯ ในการขยายเครือข่ายผู้ประกอบการเพื่อพัฒนาธุรกิจการเกษตรและสินค้าอาหารแปรรูป ในการประชุม ผู้ประกอบการจากประเทศไทยและประเทศสมาชิกอื่น ๆ ตามกรอบความร่วมมือฯ ได้หารือแนวทางในการสร้างความร่วมมือเพื่อขยายตลาดสินค้าเกษตรและอาหารแปรรูป ทั้งนี้ ข้อมูลจากกระทรวงเกษตรและกิจการชนบท ประเทศจีน ระบุว่า มูลค่าการซื้อขายสินค้าเกษตรระหว่าง 5 ประเทศลุ่มน้ําโขงกับประเทศจีน ในปีพ.ศ. 2566 อยู่ที่ 32.4 ล้านดอลลาร์สหรัฐ เพิ่มขึ้น 15 % จากปี พ.ศ. 2565
โฆษกประจําสํานักนายกรัฐมนตรี กล่าวเพิ่มเติมว่า ศูนย์ความร่วมมือทางเศรษฐกิจระหว่างประเทศของกระทรวงเกษตรและกิจการชนบท ประเทศจีน (The Foreign Economic Cooperation Center of the Chinese Ministry of Agriculture and Rural Affairs)และสถาบันความร่วมมือเพื่อพัฒนาเศรษฐกิจลุ่มน้ําโขง (Mekong Institute) ได้จัดทําบันทึกข้อตกลงระหว่างการประชุม ฯ เพื่อเสริมสร้างความร่วมมือผ่านการให้บริการทางวิชาการและการจัดการฝึกอบรมและค้นคว้าวิจัย ตลอดจนสนับสนุนการแลกเปลี่ยนบุคลากร ความก้าวหน้าด้านนวัตกรรม วิทยาศาสตร์และเทคโนโลยี และข้อมูลที่เกี่ยวข้องกับการพัฒนาการเกษตรและสินค้าอาหารแปรรูปของประเทศสมาชิกกรอบความร่วมมือฯ พร้อมทั้งเสริมสร้างความเป็นหุ้นส่วนเพื่อการพัฒนาในอนุภูมิภาคให้มากยิ่งขึ้นอีกด้วย
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการหาตลาด เพิ่มราคา อํานวยความสะดวกให้เกษตรกรและผู้ประกอบการภาคการเกษตรและอาหารแปรรูปอย่างต่อเนื่อง เชื่อมั่นว่าเป็นภาคส่วนที่มีความสําคัญต่อระบบเศรษฐกิจของไทย นายกรัฐมนตรีเชื่อมั่นว่าทุกกรอบความร่วมมือ จะเปิดโอกาสในการยกระดับผลิตภัณฑ์ทางการเกษตรและอาหารแปรรูป ซึ่งการแลกเปลี่ยนเรียนรู้ระหว่างกัน ผ่านการฝึกอบรมและค้นคว้าวิจัย การแลกเปลี่ยนนวัตกรรม และการขยายเครือข่ายจะช่วยสร้างรายได้ที่มั่นคงและยั่งยืน พัฒนาวิถีชีวิตเกษตรกร ส่งผลถึงประชาชนไทยทุกคน” นายชัย กล่าว
รัฐบาลไทย-ข่าวทำเนียบรัฐบาล-วันกองทัพไทย ๑๘ มกราคม
วันศุกร์ที่ 19 มกราคม 2567
วันกองทัพไทย ๑๘ มกราคม
ตลอดระยะเวลาที่ผ่านมา กระทรวงกลาโหม ยึดมั่นในสถาบันหลักของชาติน้อมนําพระปฐมบรมราชโองการในพระบาทสมเด็จพระวชิรเกล้าเจ้าอยู่หัว และหลักปรัชญาของเศรษฐกิจพอเพียงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เป็นหลักในการบริหารราชการตามภารกิจที่กําหนดไว้ในรัฐธรรมนูญแห่งราชอาณาจักรไทย และธํารงไว้ซึ่งการปกครองในระบอบประชาธิปไตยอันมีพระมหากษัตริย์ทรงเป็นประมุข ตลอดจนยึดมั่นในหลักนิติธรรม กฎหมาย นโยบายของรัฐบาลและการมีส่วนร่วมของประชาชน โดยมุ่งมั่นในการสร้างความสามัคคีปรองดองให้เกิดขึ้นในสังคมไทย ซึ่งจะนําไปสู่ความร่วมมือกันในการพัฒนาเศรษฐกิจ สังคม และการเมืองการปกครองของประเทศ ให้ก้าวหน้า มั่นคง มั่งคั่ง และยั่งยืน เพื่อประโยชน์สุขของประชาชนชาวไทยทุกคน
สําหรับการสนับสนุนการบริหารราชการแผ่นดินของรัฐบาล กระทรวงกลาโหม ได้ดําเนินการแก้ไขปัญหาสําคัญของชาติและปัญหาความเดือดร้อนของพี่น้องประชาชนมาอย่างต่อเนื่อง อาทิ การก่อความไม่สงบในพื้นที่จังหวัดชายแดนภาคใต้ การรักษาความมั่นคงทางทะเล การแก้ปัญหายาเสพติด การช่วยเหลือและบรรเทาภัยพิบัติทางธรรมชาติให้กับพี่น้องประชาชนที่ได้รับผลกระทบ
และในโอกาสวันที่ ๑๘ มกราคมของทุกปีเป็นวันกองทัพไทย กระทรวงกลาโหมขอให้คํามั่นว่าจะมุ่งมั่นทํางานอย่างเต็มความสามารถ ทั้งในด้านการปกป้องสถาบันพระมหากษัตริย์ การรักษาอธิปไตยของชาติ การดูแลความปลอดภัยให้กับประชาชน การเสริมสร้างความร่วมมือกับมิตรประเทศ ตลอดจนการช่วยแก้ปัญหาสําคัญเร่งด่วนตามนโยบายรัฐบาลในการขับเคลื่อนและปฏิรูปประเทศ
ที่มา กองบัญชาการกองทัพไทย https://www.facebook.com/rtarfhq.pr/posts/774067744752956?ref=embed_post
รัฐบาลไทย-ข่าวทำเนียบรัฐบาล-“พวงเพ็ชร” เป็นประธานเปิดงานนมัสการองค์พระธาตุเชิงชุมและไหว้หลวงพ่อพระองค์แสน ประจำปี 2567 ครั้งที่ 72
วันศุกร์ที่ 19 มกราคม 2567
19/01/2567
“พวงเพ็ชร” เป็นประธานเปิดงานนมัสการองค์พระธาตุเชิงชุมและไหว้หลวงพ่อพระองค์แสน ประจําปี 2567 ครั้งที่ 72
“พวงเพ็ชร” เป็นประธานเปิดงานนมัสการองค์พระธาตุเชิงชุมและไหว้หลวงพ่อพระองค์แสน ประจําปี 2567 ครั้งที่ 72
วันนี้ (19 มกราคม 2567) เวลา 15.30 น. ณ วัดพระธาตุเชิงชุมวรวิหาร ต.ธาตุเชิงชุม อ.เมืองสกลนคร จ.สกลนคร นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ได้รับมอบหมายจาก นายเศรษฐา ทวีสิน นายกรัฐมนตรีและรัฐมนตรีว่การกระทรวงการคลัง เป็นประธานในพิธีเปิดงานนมัสการองค์พระธาตุเชิงชุม และไหว้หลวงพ่อพระองค์แสน ประจําปี 2567 ครั้งที่ 72 โดยมี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี และคณะที่ปรึกษารัฐมนตรีประจําสํานักนายกรัฐมนตรี ร่วมพิธี
สําหรับงานนมัสการองค์พระธาตุเชิงชุมและไหว้หลวงพ่อพระองค์แสน เป็นงานบุญใหญ่ประจําปี จัดในวันขึ้น 9 ค่ํา เดือนยี่ ถึงขึ้น 15 ค่ํา เดือนยี่ ซึ่งปีนี้ กําหนดจัดระหว่างวันที่ 18-25 มกราคม 2567 ณ วัดพระธาตุเชิงชุมวรวิหาร เป็นปีที่ 72 เป็นการอนุรักษ์สืบสานประเพณีวัฒนธรรมอันดีงามของชาวสกลนคร อีกทั้งช่วยทํานุบํารุงพระพุทธศาสนา และศาสนาสถานคู่บ้านคู่เมืองของชาวสกลนคร ซึ่งองค์พระธาตุเชิงชุมและหลวงพ่อพระองค์แสน ถือเป็นสิ่งยึดเหนี่ยวจิตใจของพุทธศาสนิกชนทั้งชาวไทยและชาว สปป.ลาว ประเทศเพื่อนบ้านใกล้เคียง
สําหรับกิจกรรมในงาน นอกจากมีการประกอบพิธีทางพุทธศาสนา เช่น พิธีทําบุญตักบาตรพระสงฆ์ ทําวัตรสวดมนต์เช้า–เย็น เป็นต้น ยังมีกิจกรรมที่น่าสนใจอีกมากมาย เช่น การจําหน่ายสินค้า OTOP และอาหารถิ่นหลากหลายเมนู ชมขบวนแห่เครื่องสักการะฯ อย่างยิ่งใหญ่ตระการตา พิธีแห่ต้นผ้าป่า การแสดงศิลปะวัฒนธรรมพื้นบ้านของชาวสกลนคร และไฮไลท์ของงาน คือ การร่วมรําบูชาองค์พระธาตุเชิงชุม ที่จะมีคนจํานวนนับพัน สวมใส่ชุดผู้ไทสกลนคร ซึ่งเป็นการแต่งกายที่เป็นเอกลักษณ์ เข้าร่วมในพิธีเปิดงานวันนี้ด้วย
รัฐบาลไทย-ข่าวทำเนียบรัฐบาล-โฆษกรัฐบาลฯ เผยรัฐบาลพร้อมส่งเสริมเกษตรกรไทยผลิตโคเนื้อสู่ตลาดต่างประเทศ หวังส่งเสริมให้โคเนื้อเป็นอาชีพที่ทำรายได้ให้เกษตรกรอย่างสม่ำเสมอ
วันศุกร์ที่ 19 มกราคม 2567
19/01/2567
โฆษกรัฐบาลฯ เผยรัฐบาลพร้อมส่งเสริมเกษตรกรไทยผลิตโคเนื้อสู่ตลาดต่างประเทศ หวังส่งเสริมให้โคเนื้อเป็นอาชีพที่ทํารายได้ให้เกษตรกรอย่างสม่ําเสมอ
โฆษกรัฐบาลฯ เผยรัฐบาลพร้อมส่งเสริมเกษตรกรไทยผลิตโคเนื้อสู่ตลาดต่างประเทศ หวังส่งเสริมให้โคเนื้อเป็นอาชีพที่ทํารายได้ให้เกษตรกรอย่างสม่ําเสมอ
วันที่ 19 มกราคม 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า จากการที่รัฐบาลส่งเสริมศักยภาพเกษตรกรผู้เลี้ยงโค สร้างมาตรฐานคุณภาพโคในทุกด้าน ส่งผลให้ฟาร์มเดินหน้าพัฒนาจนมีมาตรฐานเพื่อการส่งออก ทําให้โคเนื้อมีราคาที่สูงขึ้นนั้น ล่าสุดการเตรียมส่งออกโคเนื้อชุดแรก 2,000 ตัว ทางเรือไปยังเวียดนามครั้งแรกของไทย ฟาร์มอดิศร ได้รับคัดเลือกให้เป็นศูนย์กักกันโรคเพื่อการส่งออกของจังหวัดเพชรบุรี และให้เป็นศูนย์กลางของภาคใต้ในการรวบรวมและดูแลโคมีชีวิต ตามมาตรฐาน ปลอดโรค ปลอดภัย เพื่อทําการส่งออกไปยังต่างประเทศ โดยให้ถือเป็นฟาร์มต้นแบบควบคุมการผลิตสินค้ารักษาคุณภาพและมาตรฐานการส่งออก
โฆษกประจําสํานักนายกรัฐมนตรีกล่าวเสริมว่า รัฐบาลได้เร่งเดินหน้าเปิดตลาดใหม่ๆ เพื่อส่งออกไปยังต่างประเทศ ทั้งตลาดเวียดนาม และจีน ซึ่งเป็นตลาดที่มีกําลังซื้อสูง เพื่อให้ผู้เลี้ยงโคสามารถเติบโตในอาชีพได้อย่างยั่งยืน พร้อมยังเดินหน้ายกระดับและเสริมสร้างศักยภาพเกษตรกร ส่งเสริมองค์ความรู้ให้แก่เกษตรกร ให้มีพัฒนาสายพันธุ์และปรับปรุงพันธุ์โคเนื้อที่ดีอยู่เสมอ เพื่อเสริมสร้างความสามารถในการแข่งขันและเป็นประโยชน์ต่อการนําไปใช้ในการผลิตเนื้อในประเทศไทย และต่อยอดกระบวนการเลี้ยงโคเนื้ออย่างยั่งยืนต่อไป
“รัฐบาลสนับสนุนการเพิ่มประสิทธิภาพปศุสัตว์ไทยให้ได้มาตรฐานสากลสามารถส่งออกไปยังประเทศเพื่อนบ้านได้ รวมถึงเร่งจัดหาตลาดรองรับ โดยเฉพาะประเทศที่มีกําลังซื้อสูง และยินดีที่โคเนื้อไทยมีความก้าวหน้าอย่างมาก ซึ่งรัฐบาลพร้อมส่งเสริมการเกษตรในทุกด้านและยกระดับให้การเลี้ยงโคเนื้อเป็นอาชีพหลัก ช่วยสร้างรายได้ให้กับเกษตรกรได้อย่างยั่งยืนต่อไป” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-กสร. แจง “ไรเดอร์” ยื่นคำร้องได้ หากไม่ได้รับความเป็นธรรม ย้ำ พร้อมเป็นกาวใจสองฝ่าย
วันศุกร์ที่ 19 มกราคม 2567
19/01/2567
กสร. แจง “ไรเดอร์” ยื่นคําร้องได้ หากไม่ได้รับความเป็นธรรม ย้ํา พร้อมเป็นกาวใจสองฝ่าย
กสร. แจง “ไรเดอร์” ยื่นคําร้องได้ หากไม่ได้รับความเป็นธรรม ย้ํา พร้อมเป็นกาวใจสองฝ่าย
กรมสวัสดิการและคุ้มครองแรงงาน ชี้แจงกรณีไรเดอร์ ร้องไม่ได้รับความเป็นธรรม เหตุโดนลดค่ารอบ สามารถยื่นคําร้องเรียนได้ ย้ํา พร้อมเป็นกาวใจและขอสองฝ่ายใช้หลักแรงงานสัมพันธ์พูดคุยกัน
นางโสภา เกียรตินิรชา อธิบดีกรมสวัสดิการและคุ้มครองแรงงาน (กสร.) กล่าวถึงกรณีที่ปรากฏตามสื่อว่าผู้ประกอบอาชีพระบบแพลตฟอร์มดิจิทัล หรือ ไรเดอร์ได้ร้องเรียนว่าไม่ได้รับความเป็นธรรมจากเจ้าของแพลตฟอร์มดิจิทัลนั้น จากกรณีดังกล่าวพบว่าได้มีการยื่นคําร้องเรียนเข้ามาในหลายพื้นที่ ซึ่งส่วนใหญ่เป็นประเด็นการลดอัตราค่าตอบแทนตามรอบ การจัดระบบแพลตฟอร์มในการทํางาน เป็นต้น กรมฯ จึงขอชี้แจงว่า การประกอบอาชีพในระบบแพลตฟอร์มดิจิทัลยังไม่มีความชัดเจนเกี่ยวกับสถานะว่าเป็นนายจ้าง ลูกจ้างตามสัญญาจ้างแรงงานที่ต้องอยู่ภายใต้บังคับแห่งกฎหมายว่าด้วยการคุ้มครองแรงงานหรือไม่ แต่เพื่อเป็นการดูแลผู้ประกอบอาชีพกลุ่มดังกล่าว หากมีความประสงค์จะยื่นคําร้องเพื่อเรียกค่าจ้าง ค่าตอบแทนการทํางานหรือสิทธิประโยชน์อื่นที่คํานวณได้เป็นเงินอันเนื่องมาจากการทํางานหรือการให้บริการจากเจ้าของแพลตฟอร์มดิจิทัล ก็สามารถยื่นคําร้องได้ ณ สํานักงานสวัสดิการและคุ้มครองแรงงานกรุงเทพมหานครพื้นที่ 1 - 10 หรือสํานักงานสวัสดิการและคุ้มครองแรงงานจังหวัดทุกจังหวัด พนักงานตรวจแรงงานจะดําเนินการตามขั้นตอนของกฎหมายและอํานาจหน้าที่ต่อไป
ด้าน ว่าที่ร้อยตรี สมศักดิ์ พรหมดํา รองอธิบดีกรมสวัสดิการและคุ้มครองแรงงาน ในฐานะกํากับดูแลงานแรงงานนอกระบบ กล่าวเพิ่มเติมว่า สําหรับปัญหาที่เกิดขึ้นอาจมาจากความไม่เข้าใจกันระหว่างผู้ประกอบอาชีพระบบแพลตฟอร์มดิจิทัล หรือ ไรเดอร์ กับเจ้าของแพลตฟอร์มดิจิทัลที่ไม่ได้มีการสื่อสารกันโดยตรง กรมฯ จึงอยากขอเน้นย้ําให้ทั้งสองฝ่ายปรึกษาหารือร่วมกันโดยใช้หลักการแรงงานสัมพันธ์และยินดีที่จะเป็นสื่อกลางในการประสาน ทั้งนี้ กรมฯ ขอให้ทั้งสองฝ่ายพูดคุยกันด้วยความสุจริตใจ เข้าอกเข้าใจกัน เปิดเผยข้อมูลระหว่างกัน และขอให้มองผลประโยชน์ร่วมกัน หาจุดร่วมที่ทั้งสองฝ่ายพึงพอใจ เพื่อให้สามารถอยู่ร่วมกันและสามารถดําเนินกิจการต่อไปได้ และเพื่อให้เกิดการแก้ไขปัญหาได้อย่างเหมาะสม
รัฐบาลไทย-ข่าวทำเนียบรัฐบาล-รมว.เกษตรฯ หารือผู้ประกอบการ มองหาช่องทางพัฒนาเทคโนโลยีและนวัตกรรมเกษตรอย่างยั่งยืน
วันศุกร์ที่ 19 มกราคม 2567
รมว.เกษตรฯ หารือผู้ประกอบการ มองหาช่องทางพัฒนาเทคโนโลยีและนวัตกรรมเกษตรอย่างยั่งยืน
รมว.เกษตรฯ หารือผู้ประกอบการ มองหาช่องทางพัฒนาเทคโนโลยีและนวัตกรรมเกษตรอย่างยั่งยืน
เมื่อวันที่ 18 ม.ค. 66 ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วยรองปลัดกระทรวงเกษตรและสหกรณ์ นายเศรษฐเกียรติ วงษ์กระจ่าง รองปลัดกระทรวงเกษตรและสหกรณ์ และผู้อํานวยการสํานักงานที่ปรึกษาการเกษตรต่างประเทศ ประจํากรุงบรัสเซลส์ ได้เปิดโอกาสให้ นาย Tobias Fausch ประธาน German Agribusiness Alliance (GAA) และนางสาว Mursal Noorzai ผู้แทนบริษัท BayWa AG เข้าร่วมหารือด้านเทคโนโลยีและนวัตกรรมเกษตรยั่งยืน ณ งาน Global Forum for Food and Agriculture ซึ่งจัดขึ้นที่ศูนย์การประชุมและแสดงสินค้า Messe Berlin โดยฝ่ายเยอรมันได้นําเสนอเทคโนโลยีและนวัตกรรมเกษตรแม่นยํา โดยเฉพาะอย่างยิ่งเทคโนโลยีปัญญาประดิษฐ์ (Artificial Intelligence) และการวิเคราะห์พื้นที่ด้วยระบบดาวเทียม โดยสามารถปรับใช้ได้กับเกษตรรายย่อยที่มีพื้นที่ขนาด 3 ไร่ขึ้นไป
นอกจากนี้ การบริหารจัดการพื้นที่เกษตรอย่างแม่นยําจะสนับสนุนให้เกิดการพัฒนาอย่างยั่งยืน และเป็นมิตรกับสิ่งแวดล้อม พร้อมทั้งการลดต้นทุน ยกระดับประสิทธิภาพการผลิต เพิ่มผลผลิตและคุณภาพมาตรฐานสินค้าเกษตร รวมทั้งเสริมสร้างรายได้ให้แก่เกษตรกร ทั้งนี้ นาย Tobias Fausch แจ้งให้ทราบว่า GAA มีความประสงค์ที่จะนําผู้ประกอบการเยอรมันเดินทางไปยังประเทศไทย เพื่อเข้าร่วมงาน Agritechnica ในเดือนพฤษภาคม 2567 ที่จะถึงนี้ เพื่อแสดงเทคโนโลยีต่อผู้ประกอบการไทย และผู้สนใจต่อไป
รัฐบาลไทย-ข่าวทำเนียบรัฐบาล-รองปลัด พม. ลงพื้นที่ติดตามช่วยเหลือผู้ได้รับผลกระทบจากเหตุพลุระเบิด จ.สุพรรณบุรี พร้อมจับมือ สธ. ช่วยฟื้นฟูสภาพจิตใจเด็ก ม.5 ที่สูญเสียทั้งพ่อและแม่
วันศุกร์ที่ 19 มกราคม 2567
รองปลัด พม. ลงพื้นที่ติดตามช่วยเหลือผู้ได้รับผลกระทบจากเหตุพลุระเบิด จ.สุพรรณบุรี พร้อมจับมือ สธ. ช่วยฟื้นฟูสภาพจิตใจเด็ก ม.5 ที่สูญเสียทั้งพ่อและแม่
รองปลัด พม. ลงพื้นที่ติดตามช่วยเหลือผู้ได้รับผลกระทบจากเหตุพลุระเบิด จ.สุพรรณบุรี พร้อมจับมือ สธ. ช่วยฟื้นฟูสภาพจิตใจเด็ก ม.5 ที่สูญเสียทั้งพ่อและแม่
วันที่ 18 มกราคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ และประธานคณะทํางานขับเคลื่อนศูนย์เร่งรัดจัดการสวัสดิภาพประชาชน (ศรส.) ลงพื้นที่วัดโรงช้าง ตําบลศาลาขาว อําเภอเมือง จังหวัดสุพรรณบุรี เพื่อติดตามความคืบหน้าการช่วยเหลือผู้ได้รับผลกระทบจากเหตุการณ์พลุระเบิดเมื่อวันที่ 17 ม.ค. 67 ที่ผ่านมา โดยได้ประชุมวางแผนการช่วยเหลือร่วมกับทีม พม. หนึ่งเดียวจังหวัดสุพรรณบุรี และจังหวัดใกล้เคียง อีกทั้งลงพื้นที่เยี่ยมให้กําลังครอบครัวผู้เสียชีวิตซึ่งเป็นคุณแม่ อายุ 59 ปี ทําให้ลูก 2 คน เรียนชั้น ป.6 และ ม.6 ต้องกําพร้าแม่
นางสาวซาราห์ กล่าวว่า ในเบื้องต้น พบว่า มีผู้เสียชีวิต จํานวน 23 ราย (ชาย 7 ราย หญิง 16 ราย) มีผู้ได้รับผลกระทบ จํานวน 17 ครัวเรือน โดยมีครอบครัวที่เสียชีวิตทั้งพ่อและแม่ จํานวน 3 ครอบครัว ส่วนเรื่องของการดําเนินงานของกระทรวง พม. เราได้มาตั้งศูนย์กลางความช่วยเหลือตั้งแต่เกิดเหตุเมื่อวานนี้ (17 ม.ค. 67) ซึ่งบัญชาการโดย นายธเนศพล ธนบุณยวัฒน์ เลขานุการรัฐมนตรีว่าการกระทรวง พม. และ นายอนุกูล ปีดแก้ว ปลัดกระทรวง พม. รวมถึง ทีมงาน พม. หนึ่งเดียว จังหวัดสุพรรณบุรี และใกล้เคียง ซึ่งเราทํางานกันอย่างต่อเนื่องและเต็มที่ วันนี้ ตนได้นําทีม พม.หนึ่งเดียว ลงพื้นที่ให้ความช่วยเหลือเยียวยาจิตใจครอบครัวผู้เสียชีวิตให้ครอบคลุมทุกมิติ โดยเฉพาะการดูแลครอบครัวผู้เสียชีวิตที่มีเด็ก ซึ่งกระทรวง พม. ได้ระดมนักจิตวิทยาและนักสังคมสงเคราะห์จากจังหวัดใกล้เคียงมาร่วมด้วย เพื่อเร่งให้การช่วยเหลือโดยด่วน โดยเข้าไปประกบทุกครอบครัวผู้ได้รับผลกระทบอย่างใกล้ชิด ด้วยการจัดการรายกรณี (CM)
นางสาวซาราห์ กล่าวเพิ่มเติมว่า สําหรับเด็กนักเรียน ม.5 ที่พ่อและแม่เสียชีวิตทั้ง 2 คนในเบื้องต้น กระทรวง พม. ได้เตรียมการช่วยเหลือด้านสวัสดิการสังคมเป็นเงินจากกองทุนคุ้มครองเด็ก ซึ่งสามารถให้การช่วยเหลือได้ในระยะยาว ส่วนด้านสภาพจิตใจ กระทรวง พม. ร่วมกับกระทรวงสาธารณสุข (สธ.) ได้ส่งนักสังคมสงเคราะห์และนักจิตวิทยา เข้าไปช่วยดูแลในเรื่องของการฟื้นฟูสภาพจิตใจอย่างใกล้ชิด
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เคาะร่างแถลงการณ์ความมั่นคงอาหารและการเกษตรกรรมยั่งยืน ในการประชุมระดับเจ้าหน้าที่อาวุโสของการประชุมรัฐมนตรีเกษตรเบอร์ลิน ครั้งที่ 16
วันศุกร์ที่ 19 มกราคม 2567
รองปลัดเศรษฐเกียรติฯ เคาะร่างแถลงการณ์ความมั่นคงอาหารและการเกษตรกรรมยั่งยืน ในการประชุมระดับเจ้าหน้าที่อาวุโสของการประชุมรัฐมนตรีเกษตรเบอร์ลิน ครั้งที่ 16
รองปลัดเศรษฐเกียรติฯ เคาะร่างแถลงการณ์ความมั่นคงอาหารและการเกษตรกรรมยั่งยืน ในการประชุมระดับเจ้าหน้าที่อาวุโสของการประชุมรัฐมนตรีเกษตรเบอร์ลิน ครั้งที่ 16 ณ สหพันธ์สาธารณรัฐเยอรมนี
เมื่อวันที่ 18 มกราคม 2567 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการประชุมระดับเจ้าหน้าที่อาวุโสของการประชุมรัฐมนตรีเกษตรเบอร์ลิน ครั้งที่ 16 (The 16th Berlin Ministers’ Conference) ซึ่งเป็นส่วนหนึ่งของการประชุม Global Forum for Food and Agriculture (GFFA) ครั้งที่ 16 ภายใต้หัวข้อหลัก “Food Systems for Our Future: Joining Forces for a Zero Hunger World” ณ ศูนย์การประชุม City Cube Berlin โดยมีวัตถุประสงค์เพื่อหารือให้ความเห็นต่อร่างเอกสารแถลงการณ์ (2024 Zero Draft Communique) สําหรับเสนอให้ที่ประชุมรัฐมนตรีเกษตรเบอร์ลิน ครั้งที่ 16 พิจารณาให้การรับรองในวันที่ 20 มกราคม 2567 โดยไม่มีการลงนาม ทั้งนี้ รองปลัดเศรษฐเกียรติฯ ได้ร่วมให้ความเห็นต่อร่างเอกสารแถลงการณ์ดังกล่าว ซึ่งเนื้อหาภายในร่างเอกสารฯ เกี่ยวกับการดําเนินการเพื่อให้บรรลุเป้าหมายที่ 2 ของการพัฒนาที่ยั่งยืน ส่งเสริมความมั่นคงทางอาหารและการเกษตรกรรมที่ยั่งยืน ซึ่งสอดคล้องกับนโยบายของกระทรวงเกษตรและสหกรณ์ ทั้งนี้ คณะรัฐมนตรีได้มีมติเห็นชอบและอนุมัติให้มีการรับรองร่างเอกสารแถลงการณ์ดังกล่าวด้วยแล้ว เมื่อวันที่ 16 มกราคม 2567 ที่ผ่านมา
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ หารือ IFAD เร่งผลักดันการจัดตั้งสำนักงาน IFAD ประจำภูมิภาคเอเชียและแปซิฟิกในประเทศไทย
วันศุกร์ที่ 19 มกราคม 2567
รองปลัดเศรษฐเกียรติฯ หารือ IFAD เร่งผลักดันการจัดตั้งสํานักงาน IFAD ประจําภูมิภาคเอเชียและแปซิฟิกในประเทศไทย
รองปลัดเศรษฐเกียรติฯ หารือ IFAD เร่งผลักดันการจัดตั้งสํานักงาน IFAD ประจําภูมิภาคเอเชียและแปซิฟิกในประเทศไทย
เมื่อวันที่ 18 มกราคม 2567 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้ร่วมหารือกับผู้แทนกองทุนระหว่างประเทศเพื่อพัฒนาเกษตรกรรม (International Fund for Agricultural Development: IFAD) ได้แก่ นาย Matthias Meyerhans ตําแหน่ง ผู้อํานวยการฝ่ายบริหาร และนาง Giorgia Salucci ตําแหน่ง หัวหน้าฝ่ายสนับสนุน ภายในการประชุมระดับเจ้าหน้าที่อาวุโสของการประชุมรัฐมนตรีเกษตรเบอร์ลิน ครั้งที่ 16 (The 16th Berlin Ministers’ Conference) โดยมีวัตถุประสงค์เพื่อหารือความคืบหน้าการจัดตั้งสํานักงาน IFAD ประจําภูมิภาคเอเชียและแปซิฟิกในประเทศไทย ทั้งนี้ ฝ่าย IFAD ได้ขอให้ประเทศไทยอํานวยความสะดวกในการตรวจเอกสาร Host Country Agreement ซึ่งเป็นเอกสารส่วนหนึ่งในขั้นตอนการการจัดตั้งสํานักงาน IFAD ประจําภูมิภาคเอเชียและแปซิฟิกในประเทศไทย โดยรองปลัดเศรษฐเกียรติฯ ได้กล่าวแสดงความยินดีที่จะช่วยอํานวยความสะดวกให้ฝ่าย IFAD และคาดว่าผลการพิจารณาเอกสาร Host Country Agreement จะแล้วเสร็จภายในช่วงเดือนตุลาคม 2567
รัฐบาลไทย-ข่าวทำเนียบรัฐบาล-กรมการขนส่งทางบก เตือนผู้ขับรถขนส่งและรถสาธารณะต้องปฏิบัติตามกฎหมายอย่างเคร่งครัด หากพบการกระทำความผิดจนเกิดอุบัติเหตุร้ายแรงจะดำเนินการถึงขั้นเพิกถอนใบอนุญาตขับรถ
วันศุกร์ที่ 19 มกราคม 2567
กรมการขนส่งทางบก เตือนผู้ขับรถขนส่งและรถสาธารณะต้องปฏิบัติตามกฎหมายอย่างเคร่งครัด หากพบการกระทําความผิดจนเกิดอุบัติเหตุร้ายแรงจะดําเนินการถึงขั้นเพิกถอนใบอนุญาตขับรถ
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก เปิดเผยว่า กรมการขนส่งทางบก (ขบ.) เปิดเผยสถิติการร้องเรียนรถสาธารณะผ่านศูนย์คุ้มครองผู้โดยสารรถสาธารณะ 1584 ในช่วง 3 เดือนสุดท้ายของปี 2566 ระหว่างเดือนตุลาคม - ธันวาคม 2566 โดยมีเรื่องร้องเรียนทั้งหมด 37,146 เรื่อง และได้ดําเนินการแก้ไขเรื่องร้องเรียนแล้วเสร็จ 34,301 เรื่อง (92.34%) แบ่งออกเป็น
1. รถโดยสารสาธารณะตามกฎหมายว่าด้วยรถยนต์ (รถแท็กซี่ รถสามล้อ รถสี่ล้อเล็ก รถจักรยานยนต์รับจ้าง ฯลฯ) จํานวน 31,007 เรื่อง ดําเนินการแก้ไขเรื่องร้องเรียนแล้วเสร็จ 26,290 เรื่อง (ร้อยละ 84.78%) สําหรับข้อหาที่มีการร้องเรียนมากที่สุดของ พ.ร.บ. รถยนต์ ได้แก่ 1) ปฏิเสธไม่รับผู้โดยสาร 2) แสดงกิริยาวาจาไม่สุภาพ 3) ขับรถประมาทน่าหวาดเสียว 4) ไม่ใช้มาตรค่าโดยสาร 5) พาผู้โดยสารไปเส้นทางที่อ้อมเกินควร
2. รถโดยสารสาธารณะตามกฎหมายว่าด้วยการขนส่งทางบก (รถเมล์ รถมินิบัส รถตู้ รถสองแถว ฯลฯ) จํานวน 6,139 เรื่อง ดําเนินการแก้ไขเรื่องร้องเรียนแล้วเสร็จ 4,815 เรื่อง (ร้อยละ 84.41%) โดยข้อหาที่มีการร้องเรียนมากที่สุด ของ พ.ร.บ. การขนส่งทางบก ได้แก่ 1) ขับรถประมาทน่าหวาดเสียว 2) ไม่หยุดรับ-ส่งผู้โดยสารที่ป้าย 3) แสดงกิริยาวาจาไม่สุภาพ 4) จอดรถขวางทางจราจร และ 5) สภาพรถไม่สมบูรณ์แข็งแรง (ควันดํา)
ทั้งนี้ ขบ. ได้ให้ความสําคัญในการมีส่วนร่วมของภาคประชาชนในการแจ้งเบาะแสหรือข้อร้องเรียนต่าง ๆ โดยหากดําเนินการตรวจสอบข้อร้องเรียนพบการกระทําผิดของรถโดยสารสาธารณะ จะนําระบบตัดคะแนนใบอนุญาตผู้ขับรถขนส่งและรถสาธารณะมาบังคับใช้ เพื่อมุ่งสร้างจิตสํานึกด้านความปลอดภัยในการขนส่งทางถนนและการให้บริการผู้โดยสารรถสาธารณะ โดยผู้ขับรถบรรทุก รถโดยสาร รถแท็กซี่ รถสามล้อสาธารณะ รถจักรยานยนต์รับจ้าง ที่กระทําผิดตามข้อหาที่กําหนด และถูกตัดคะแนนตามกฎหมายว่าด้วยการขนส่งทางบก หรือตามกฎหมายว่าด้วยรถยนต์ หากพบการกระทําผิดจนเกิดอุบัติเหตุร้ายแรง จะดําเนินการถึงขั้นเพิกถอนใบอนุญาตขับรถ
รัฐบาลไทย-ข่าวทำเนียบรัฐบาล-​รัฐบาล ย้ำเตือนผู้ใช้แรงงานอย่าหลงเชื่อข่าวปลอม กรณี ก.แรงงานเปิดรับสมัครแรงงานภาคเกษตร ไปทำงานเกาหลีใต้ช่วงเดือน เม.ย นี้
วันศุกร์ที่ 19 มกราคม 2567
19/01/2567
​รัฐบาล ย้ําเตือนผู้ใช้แรงงานอย่าหลงเชื่อข่าวปลอม กรณี ก.แรงงานเปิดรับสมัครแรงงานภาคเกษตร ไปทํางานเกาหลีใต้ช่วงเดือน เม.ย นี้
​รัฐบาล ย้ําเตือนผู้ใช้แรงงานอย่าหลงเชื่อข่าวปลอม กรณี ก.แรงงานเปิดรับสมัครแรงงานภาคเกษตร ไปทํางานเกาหลีใต้ช่วงเดือน เม.ย นี้
วันนี้ (19 มกราคม 2567) นายคารม พลพรกลาง รองโฆษกประจําสํานักนายกรัฐมนตรี ย้ําเตือนแรงงานอย่าหลงเชื่อ ตกเป็นเหยื่อมิจฉาชีพ กรณีมีเผยแพร่ว่า กระทรวงแรงงานเปิดรับสมัครแรงงานภาคเกษตร อายุ 25-39 ปี ในเดือน เม.ย. นี้ ไปทํางานเกษตรที่เกาหลีใต้
นายคารม กล่าวว่า ตามที่มีผู้โพสต์ข่าวสารรับสมัครงานระบุว่า ข่าวดี แรงงานเกษตร อายุ 25-39 ปี สนใจทํางานเกาหลี เตรียมตัวให้พร้อม กระทรวงแรงงานทํา MOU ส่งแรงงานภาคเกษตรตามฤดูกาลกับเมืองจินอัน เกาหลีใต้ เปิดรับสมัครหลายอัตรา เดือนเมษายน 2567 นี้ ทางกรมการจัดหางาน กระทรวงแรงงาน ได้ชี้แจงว่า ปัจจุบันกรมการจัดหางาน ยังไม่มีการออกประกาศรับสมัครคนหางาน ตามบันทึกความเข้าใจด้านการจัดส่งแรงงานภาคเกษตรตามฤดูกาล ระหว่างกรมการจัดหางาน กับอําเภอจินอัน จังหวัดซอลลาบุก สาธารณรัฐเกาหลี แต่อย่างใด
“ขอให้ผู้ใช้แรงงานติดตามข่าวสารของกรมการจัดหางานได้ที่เว็บไซต์กรมการจัดหางาน www.doe.go.th หรือ โทรสายด่วนกรมการจัดหางาน : 1506 กด 2 และผู้ที่ต้องการมีงานทํา สามารถใช้บริการผ่านเว็บไซต์ “ไทยมีงานทํา.doe.go.th” หรือทาง Mobile Application “ไทยมีงานทํา” และสามารถตรวจสอบรายชื่อบริษัทจัดหางานที่ได้รับอนุญาตถูกต้องจากกรมการจัดหางานได้ที่ กองทะเบียนจัดหางานกลางและคุ้มครองคนหางาน doe.go.th/prd/ipd” นายคารม ย้ํา
รัฐบาลไทย-ข่าวทำเนียบรัฐบาล-หลังจากนายกฯ เสร็จสิ้นภารกิจที่เมืองดาวอส สมาพันธรัฐสวิส เมื่อเดินทางถึงประเทศไทย ก็ลุยงานต่อทันทีที่ จ.เชียงใหม่ ระหว่างวันที่ 19 – 21 ม.ค.67
วันศุกร์ที่ 19 มกราคม 2567
หลังจากนายกฯ เสร็จสิ้นภารกิจที่เมืองดาวอส สมาพันธรัฐสวิส เมื่อเดินทางถึงประเทศไทย ก็ลุยงานต่อทันทีที่ จ.เชียงใหม่ ระหว่างวันที่ 19 – 21 ม.ค.67
.....
หลังจากนายกฯ เสร็จสิ้นภารกิจที่เมืองดาวอส สมาพันธรัฐสวิส เมื่อเดินทางถึงประเทศไทย ก็ลุยงานต่อทันทีที่ จ.เชียงใหม่ ระหว่างวันที่ 19 – 21 ม.ค.67
.
ภารกิจครั้งนี้ จะเป็นการนําภาคธุรกิจเอกชนเยี่ยมชมโครงการอันเนื่องมาจากพระราชดําริฯ พร้อมกับพบปะพูดคุยกับเกษตรกรรายย่อย ในประเด็นการส่งเสริมการเกษตรสมัยใหม่และการใช้เทคโนโลยีในการเพาะปลูก เพื่อต่อยอดขยายผลผลิตภัณฑ์จากโครงการฯ  ซึ่งจะส่งผลให้เกษตรกรและประชาชนในพื้นที่มีคุณภาพชีวิตที่ดีขึ้น
.
อ่านเพิ่มเติม คลิก https://www.thaigov.go.th/news/contents/details/77490
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​"ปืนกลมือ SMG NIN9 ขนาด 9 มม."   การออกแบบและพัฒนาโดย #โรงงานต้นแบบการวิจัยพัฒนาอาวุธ และบริษัท Miltech R&D
วันศุกร์ที่ 26 มกราคม 2567
​"ปืนกลมือ SMG NIN9 ขนาด 9 มม."   การออกแบบและพัฒนาโดย #โรงงานต้นแบบการวิจัยพัฒนาอาวุธ และบริษัท Miltech R&D
...
น้ําหนัก 3 กก. ,ความยาว 77 ซม.
ความยาวลํากล้อง 10.5 นิ้ว
เกลียวลํากล้อง 6 เกลียวเวียนขวา (1/10)
ชนิดกระสุน 9x19 มม.
ความเร็วกระสุน 430 ฟุต/วินาที
ระยะหวังผล 100 ม. (ศูนย์เปิด)
อัตราการยิง 1,000-1,100 นัด/นาที
ระบบการทํางาน Blowback
ท่านสมารถชมคลิป SMG NIN9 ได้ที่ https://www.youtube.com/watch?v=SyxjCnO2OPQ
#ปืน #SMG #NIN9 #สนามยิงปืน #ปืนกลมือ
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรม ส่งสารแสดงความยินดีต่อนายอรุณ บุญชม จุฬาราชมนตรีคนที่ 19
วันศุกร์ที่ 26 มกราคม 2567
​รัฐมนตรีว่าการกระทรวงวัฒนธรรม ส่งสารแสดงความยินดีต่อนายอรุณ บุญชม จุฬาราชมนตรีคนที่ 19
​รัฐมนตรีว่าการกระทรวงวัฒนธรรม ส่งสารแสดงความยินดีต่อนายอรุณ บุญชม จุฬาราชมนตรีคนที่ 19
รัฐมนตรีว่าการกระทรวงวัฒนธรรม ส่งสารแสดงความยินดีต่อนายอรุณ บุญชม จุฬาราชมนตรีคนที่ 19
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม (รมว.วธ.) กล่าวว่า ได้มีประกาศสํานักนายกรัฐมนตรี เรื่อง แต่งตั้งจุฬาราชมนตรี ในราชกิจจานุเบกษา ว่า ตามที่ได้มี พระบรมราชองค์การโปรดเกล้าโปรดกระหม่อม แต่งตั้งนายอรุณ บุญชม แต่งตั้งให้ดํารงตําแหน่งจุฬาราชมนตรี ตั้งแต่วันที่ 24 มกราคม 2567 ซึ่งที่ประชุมสรรหาและให้ความเห็นชอบ ผู้ดํารงตําแหน่งจุฬาราชมนตรี ได้เห็นชอบให้ นายอรุณ บุญชม กรรมการกลางอิสลามแห่งประเทศไทย ดํารงตําแหน่งจุฬาราชมนตรี และสํานักเลขาธิการคณะรัฐมนตรีได้นําความกราบบังคมทูลพระกรุณาโปรดเกล้าโปรดกระหม่อมแต่งตั้งแล้ว ตนในฐานะรัฐมนตรีว่าการกระทรวงวัฒนธรรม ได้ส่งสารแสดงความยินดีต่อนายอรุณ บุญชม ในโอกาสได้มีพระบรมราชโองการโปรดเกล้าโปรดกระหม่อมแต่งตั้ง ความว่า กระทรวงวัฒนธรรม ในฐานะหน่วยงานภาครัฐที่มีภารกิจสําคัญ ในการทํานุบํารุง และให้การอุปถัมภ์คุ้มครองกิจการด้านศาสนาทุกศาสนาที่ทางราชการรับรองรวมทั้งรับผิดชอบส่งเสริมสนับสนุนการดําเนินงานและกิจกรรมด้านศาสนา ขององค์กรศาสนาต่างๆ รวมทั้งศาสนาอิสลามโดยมีจุฬาราชมนตรี เป็นตําแหน่งประมุขสูงสุดของศาสนาอิสลามในประเทศไทย ซึ่งถือเป็นตําแหน่งอันทรงเกียรติที่มีประวัติศาสตร์ความเกี่ยวข้องผูกพันกับภาครัฐมาอย่างยาวนาน มีบทบาทสําคัญในการให้คําปรึกษาเสนอความเห็นต่อทางราชการเกี่ยวกับศาสนาอิสลาม
ในโอกาสนี้ กระผมขอแสดงความยินดีต่อการเข้ารับตําแหน่งของท่านจุฬาราชมนตรี และรู้สึกดีใจเป็นอย่างยิ่งที่ภาครัฐและองค์กรสูงสุดของศาสนาอิสลามซึ่งมีบทบาทสําคัญในการสนับสนุน ส่งเสริม คุณธรรมจริยธรรมของพี่น้องประชาชนจะได้ประสานงานและผนึกกําลังในการทํางาน โดยมีเป้าหมายเดียวกันคือการพัฒนาสังคมไทยให้มีสันติสุขและอยู่ร่วมกันอย่างสมานฉันท์ ภายใต้พระบรมโพธิสมภารแห่งพระมหากษัตริย์ ซึ่งเป็นองค์อัครศาสนูปถัมภกพระองค์เดียวกัน
ทั้งนี้ กระทรวงวัฒนธรรม โดยกรมการศาสนา จะได้เชิญผู้นําองค์การทางศาสนา ได้แก่ ผู้นําองค์การทางศาสนาพุทธ ศาสนาคริสต์ ศาสนาพราหมณ์-ฮินดู และศาสนาซิกข์ ได้เข้าร่วมกันแสดงความยินดีในโอกาสนี้ด้วย
รัฐบาลไทย-ข่าวทำเนียบรัฐบาล-​“สมศักดิ์” นั่งหัวโต๊ะประชุมคณะกรรมการวัคซีนแห่งชาติ สั่ง ตั้งคณะอนุกรรมการศึกษาการพัฒนาโรงงานผลิตวัคซีนในประเทศ เชื่อ คุ้มค่า ใช้ทุนน้อย แต่ได้ประโยชน์เพียบ
วันศุกร์ที่ 26 มกราคม 2567
26/01/2567
​“สมศักดิ์” นั่งหัวโต๊ะประชุมคณะกรรมการวัคซีนแห่งชาติ สั่ง ตั้งคณะอนุกรรมการศึกษาการพัฒนาโรงงานผลิตวัคซีนในประเทศ เชื่อ คุ้มค่า ใช้ทุนน้อย แต่ได้ประโยชน์เพียบ
​“สมศักดิ์” นั่งหัวโต๊ะประชุมคณะกรรมการวัคซีนแห่งชาติ สั่ง ตั้งคณะอนุกรรมการศึกษาการพัฒนาโรงงานผลิตวัคซีนในประเทศ เชื่อ คุ้มค่า ใช้ทุนน้อย แต่ได้ประโยชน์เพียบ
วันที่ 26 มกราคม 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสเป็นประธานการประชุมคณะกรรมการวัคซีนแห่งชาติ ซึ่งได้มอบแนวนโยบายให้กับคณะกรรมการวัคซีนแห่งชาติ ในการพัฒนาวัคซีนเพื่อความมั่นคง เพราะปัจจุบันวัคซีนในประเทศไทย ส่วนใหญ่ยังเป็นการนําเข้าจากต่างประเทศ ทั้งวัคซีนสําหรับคน และวัคซีนสําหรับสัตว์เลี้ยง ดังนั้น ตนจึงมองว่า ถ้าเรามีการพัฒนาโรงงานผลิตวัคซีน จะเป็นประโยชน์กับประชาชนทั้งชาวไทย และทั่วโลก โดยตนได้รับฟังรายงานว่า ปัจจุบันประเทศไทยมีงานวิจัยเกี่ยวกับวัคซีนจํานวนมาก แต่กลับพบว่า ไม่กล้าที่จะเดินหน้าในการผลิตวัคซีน หรือ ลงทุนตามที่ได้วิจัย ตนจึงได้เน้นย้ําในที่ประชุมคณะกรรมการวัคซีนแห่งชาติ ให้ช่วยสนับสนุนการพัฒนาวัคซีนภายในประเทศด้วย
นายสมศักดิ์ กล่าวอีกว่า การพัฒนาวัคซีน อาจจะไม่จบในเวลา 3-5 ปี แต่ในระยะยาว เราจะสามารถพัฒนาวัคซีนให้มีราคาประหยัด และลดการนําเข้าจากต่างประเทศได้ ส่วนบุคลากร ตนก็มองว่า ถ้าไม่มีการวางแผน ก็ต้องซื้อตัวบุคคล ดังนั้น เราต้องมีการลงทุนสร้างบุคลากร ควบคู่ไปกับการพัฒนาวัคซีนเพื่อความมั่นคงด้วย เพราะในช่วงสถานการณ์โควิด-19 ในพื้นที่ของท้องถิ่นต่างๆ ไม่สามารถหาวัคซีนได้ รวมถึงเรือนจําทั่วประเทศ ก็ใช้เวลารอนาน ตนจึงให้ใช้ยาฟ้าทะลายโจรแทน โดยจากนี้ เราอาจทําเป็นกฎหมาย ในการส่งเสริมด้านวัคซีน เพื่อทําให้การผลิตวัคซีนเป็นไปอย่างยั่งยืน
“ปัจจุบันโรงงานผลิตวัคซีนในประเทศไทย สามารถผลิตวัคซีนได้จํานวน 2 ชนิด คือ ไข้หวัดใหญ่ และ โควิด แต่ยังผลิตได้จํานวนจํากัด เช่น วัคซีนไข้หวัดใหญ่ ผลิตได้ไม่เกิน 8 แสนโดสต่อปี ในราคาโดสละ 150 บาท แต่ปกติในประเทศ มีความต้องการวัคซีนนี้ 4-5 ล้านโดส ทําให้ผมมองว่า คุ้มค่าที่จะส่งเสริมพัฒนาโรงงานผลิตวัคซีน เพราะใช้งบประมาณไม่มาก แต่ได้ประโยชน์จํานวนมาก โดยการพัฒนาโรงงานผลิตวัคซีน จํานวน 2 แห่ง คาดว่าจะใช้งบประมาณ 1,400 ล้านบาท แต่ประเทศไทย นําเข้าวัคซีน ปี 2565 กว่า 10 ชนิด รวมกว่า 20 ล้านโดส มูลค่ากว่า 1,800 ล้านบาท ดังนั้น ผมจึงให้ที่ประชุมคณะกรรมการวัคซีนแห่งชาติ ตั้งคณะอนุกรรมการขึ้นมาศึกษาการส่งเสริมโรงงานผลิตวัคซีน เพื่อเดินหน้าสนับสนุนการผลิตวัคซีนในประเทศอย่างเต็มที่” รองนายกรัฐมนตรี กล่าว